My Kop Op 'n Blok! | Chris van der Westhuizen gesels oor musiek, boeke, gedigte en sommer alles en nog wat.
Posted by: mykopop | Sondag 3 November 2019
Die Bokke graveer toe weer!
Ek kon niks onthou van ons vorige wêreldbekerwen nie. Tot hulle sommer 'n paar minute voor die tyd begin het om "South Africa" op die Webb Ellis-trofee te graveer!
"Suid-Afrika" gegraveer in rugbygeskiedenis
Posted by: mykopop | Woensdag 2 Oktober 2019
Dans op Yzerfontein
My eerste besoek aan Yzerfontein was maar eers in 2012, as ek reg onthou. 'n Vinnige indraai om op die hawemuur te staan en kyk en foto's van die dolfyne te neem.
Laas Desember het ons dit behoorlik gedoen en 'n week daar vakansie gehou, wat tot 'n nuwe liedjie gelei het.
Lekker dans op Yzerfontein
Posted by: mykopop | Maandag 12 November 2012
Dit gaan druk met my op die oomblik by die werk. En by die huis is ek ook soos gewoonlik besig met 'n hele paar dinge gelyk. Laas naweek het ek bietjie verveeld in 'n CD-winkel rondgeloop en die CD van Johannes Kerkorrel teen 'n afslagprys raakgeloop. Ja, het ek gedink, ek het nog geen CD's van hom nie en wil graag al sy CD's versamel, en dit gekoop.
Soos ek gewoonlik maak, aangesien ek min tyd kry by die huis om te luister, het ek dit in my kar gesit. Ek het intussen net so tot by die vierde snit gevorder, want dikwels wil ek nog die nuus ook eers hoor en ek ry gelukkig nie baie lank werk toe en terug nie. Hierdie naweek het ek die CD se houertjie uit die kar gehaal om dit verder in die huis te luister, maar toe later agtergekom die CD sit nog in die karradio.
Vanmôre in die kombuis hoor ek Cobus Bester sê Johannes Kerkorrel is vandag 10 jaar oorlede. Hy het toe "Hillbrow" op die lug gespeel. Toe gaan vat ek die CD-houertjie en sit dit ook weer in die kar. Dit was toe mooi amper 7-uur en op pad werk toe het ek eers die nuus ens. geluister.
Onder die afdakke by die werk het ek toe weer na die snitte begin kyk. Onder die eerste vier was daar twee grotes: Halala Afrika en Somer. Verder het ek tot dusver nie eintlik name gesien wat vir my bekend was nie. Toe sien ek die tweede laaste snit is Hoe Ek Voel, en ek herken dit van 'n CD van Amanda Strydom. Ek het dit gesit en luister, en was hartseer dat ons hom so gou moes verloor. Jammer dat ander mense se vooroordele en veroordeling daartoe gelei het dat ons so 'n talentvolle bydraer tot ons liedjieskat so vroeg moes verloor.
hier kom die somer, die son
dae soos heuning
warm en lou
branders rol in by die see
branders rol uit by die see
en hoog in die lug
dryf die meeue rond
ons kan gaan sit by die karosel
onder 'n sambreel al die skepe tel
later gaan ons ver oor die wit sand loop
en kyk as die son sak in die blou see …
Posted in Afrikaans, CD
Posted by: mykopop | Maandag 8 Oktober 2012
Net vir die rekord – volgens Google sien ek nie dat iemand bg. titel al gebruik het nie. Dit is dus myne. Ek wil so 'n liedjie skryf. Met die woord "vonkpos" in, en dit opdra aan oom Fanus, wat die woord uitgedink het.
Die liedjie moet ook terugreik na my kinderdae, toe my ma haar familiebriewe in 'n reghoekige tjoklik- of koekieblik gebêre het. Briewe wat ons skelm gelees het as my ma en pa dorp toe was. Dit, vs. hoe families deesdae deur die internet kontak behou.